ການສໍາພາດພາກທີ 2 ກັບພະເອກບູ້ Sonny Syonesa ໃນເລື່ອງ In 3 Dragon
ການທີ່​ຈະກາຍມາເປັນພະເອກຮູບເງົາແນວບູ້ນີ້ໄດ້ນັ້ນ ກໍບໍ່ແມ່ນຂອງງ່າຍ. Sonny ໄດ້ເລີ່ມ​ໄຕ່ເຕົ້າຈາກ Stuntman ກາຍເປັນພະເອກແນວບູ້ໄດ້ຢ່າງພາກພູມໃຈ.
ມື້ນີ້ ພະເອກບູ້ແນວກໍາລັງພາຍ Sonny Syonesa (ສັນນີ ສີອ່ອນສາ) ໝຸ່ມລາວອະເມຣິກັນ ຈະມາໂອ້ລົມກັບວັນນະສອນ ຕໍ່ຈາກອະທິດທີ່ແລ້ວ ເຊີນຮັບຟັງບົດສົນທະນາໄດ້ໃນອັນດັບຕໍ່ໄປ ໃນອາທິດທີ່ແລ້ວນີ້ ວັນນະສອນໄດ້ສົນທະນາກັບພະເອກຮູບເງົາບູ້ ແນວກໍາລັງພາຍໃນ Sonny Syonesa ໜຸ່ມລາວ-ອະເມຣິກັນ ກ່ຽວກັບອາຊີບຂອງລາວ ຊຶ່ງການທີ່ຈະກາຍ ມາເປັນພະເອກຮູບເງົາແນວບູ້ນີ້ໄດ້ນັ້ນ ກໍບໍ່ແມ່ນຂອງງ່າຍ Sonny ເລີ່ມໄດ້ໄຕ່ເຕົ້າຈາກການເປັນ Stunman ຫຼື ນັກສະແດງຕົວສໍາລອງທີ່ໃຊ້ແທນ ພວກດາຣາໃນການສະແດງທີ່ໂລດໂຜ່ນ ເຊັ່ນກະໂດດຈາກຕຶກສູງ ຫຼືການໃຊ້ອອກກໍລັງ ໃນການຕໍ່ສູ້ ທີ່ມີຄວາມສ່ຽງສູງຕ່າງໆນາໆ Sonny ສາມາດພິສູດໃຫ້ທຸກຄົນເຫັນວ່າ ເຮັດໄດ້ ຫລັງຈາກໄດ້ຝຶກຝົນຮໍ່າຮຽນແລະຝຶກຊ້ອມເປັນເວລານານປີ ຈາກເຫຼົ່າອາຈານ ດັງໆທັງ ມວຍລາວ,ໄທ ຈີນ, ເກົາຫຼີແລະຍີ່ປຸ່ນ ຈົນໃນທີ່ສຸດ Sonny ບໍ່ພຽງແຕ່ເປັນ stunman ຕົວສໍາລອງເທົ່ານັ້ນ ແຕ່ໄດເ້ກາຍເປັນພະເອກແນວບູ້ໄດ້ຢ່າງພາກພູມໃຈ ບໍ່ ນ້ອຍໜ້າໄປ ກວ່າດາຣາດັງເຊັ່ນ Jackie Chan ຫຼື Bruce Lee ພະເອກຕົ້ນສະບັບ ແຕ່ຢ່າງໃດເລີຍ ແລະມື້ນີ້ເຮົາຈະໄປຮັບຟັງການສໍາພາດຂອງ Sonny ຕື່ມອີກເພື່ອຈະໄດ້ ຮູ້ຈັກກັບຜູ້ກ່ຽວຫຼາຍຂຶ້ນ /ການສົນທະນາລະຫວ່າງ ວັນນະສອນ ກັບ ສັນນີ ສີອ່ອນສາ/ ເສັ້ນທາງການເປັນດາຣາບູ້ຂອງ Sonny Syonesa ຈະໄປໄກຮອດໃສນັ້ນ ພວກເຮົາ ຕ້ອງຕິດຕາມອີກຕໍ່ໄປ ແລະແນ່ນອນແມ່ນຕ້ອງໄດ້ຊົມຮູບເງົາຂອງ Sonny ທີ່ສະແດງ ໄວ້ທັງສອງເລື່ອງ ຄື:  ແລະ ຊຶ່ງເລື່ອງ  ນີ້ ຈະອອກສາຍໃນອີກ 2-3 ເດືອນຂ້າງໜ້ານີ້ ໃນທົ່ວສະຫະລັດ